A4-0056/99

Ehdotus neuvoston päätökseksi Bulgarian osallistumista yhteisön ohjelmiin yleissivistävän ja ammatillisen koulutuksen aloilla koskevasta assosiaationeuvostossa vahvistettavasta yhteisön kannasta (KOM(98)0750 - C4-0061/99 - 98/0352(CNS))

Ehdotus hyväksyttiin seuraavin tarkistuksin:

(Tarkistus 1)

Liite II, 7 kohta

>Alkuperäinen teksti>

7. Bulgaria ja Euroopan yhteisöjen komissio valvovat kumppanuuden perusteella jatkuvasti Bulgarian osallistumista ohjelmiin, sanotun kuitenkaan rajoittamatta komission ja Euroopan yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Leonardo da Vinci- ja Sokrates-ohjelmista tehtyjen päätösten (10 ja 8 artiklan) nojalla. Bulgaria toimittaa komissiolle tarvittavat kertomukset ja osallistuu muihin yhteisön tässä yhteydessä toteuttamiin erityistoimiin.

>EP:n äänestyksessä hyväksytty teksti>

7.

Bulgaria ja Euroopan yhteisöjen komissio valvovat kumppanuuden perusteella jatkuvasti Bulgarian osallistumista ohjelmiin, sanotun kuitenkaan rajoittamatta komission ja Euroopan yhteisön tilintarkastustuomioistuimen sellaisten tehtävien hoitoa, jotka koskevat ohjelmien seurantaa ja arviointia Leonardo da Vinci- ja Sokrates-ohjelmista tehdyn päätöksen (10 ja 8 artiklan) nojalla, ja komissio tiedottaa tästä säännöllisesti Euroopan parlamentille ja neuvostolle. Bulgaria toimittaa komissiolle tarvittavat kertomukset ja osallistuu muihin yhteisön tässä yhteydessä toteuttamiin erityistoimiin.

(Tarkistus 2)

Liite II, 8 kohta

>Alkuperäinen teksti>

8. Bulgarian edustajat kutsutaan osallistumaan ennen komiteoiden säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta Leonardo da Vinci -ohjelmasta tehdyn päätöksen 6 artiklassa ja Sokrates-ohjelmasta tehdyn päätöksen 4 artiklassa tarkoitettujen menettelyjen noudattamista. Komissio ilmoittaa Bulgarialle kyseisten säännöllisten kokousten tuloksista.

>EP:n äänestyksessä hyväksytty teksti>

8.

Bulgarian edustajat kutsutaan osallistumaan ennen komiteoiden säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta Leonardo da Vinci -ohjelmasta tehdyn päätöksen 6 artiklassa ja Sokrates-ohjelmasta tehdyn päätöksen 4 artiklassa tarkoitettujen menettelyjen noudattamista. Bulgaria voi myös lähettää edustajan näihin säännöllisiin kokouksiin, jolloin se hyötyy välittömästi yhteisössä saaduista kokemuksista voimatta kuitenkaan vaikuttaa komitean päätöksiin.

(Tarkistus 3)

Liite II, 9 kohta

>Alkuperäinen teksti>

9. Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.

>EP:n äänestyksessä hyväksytty teksti>

9.

Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen tai käytettävien kielten on oltava yhteisön virallisia kieliä.Tämä ei kuitenkaan merkitse sitä, etteikö kyseessä olevan maan omaa kieltä voitaisi satunnaisesti käyttää, ainakin epävirallisissa neuvotteluissa.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Bulgarian osallistumista yhteisön ohjelmiin yleissivistävän ja ammatillisen koulutuksen aloilla koskevasta assosiaationeuvostossa vahvistettavasta yhteisön kannasta (KOM(98)0750 - C4-0061/99 - 98/0352(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(98)0750 - 98/0352(CNS)) ((EYVL C 10, 14.1.1999, s.10.)),

- neuvoston kuultua sitä EY:n perustamissopimuksen 126 artiklan sekä 228 artiklan 3 kohdan ensimmäisen alakohdan mukaisesti (C4-0061/99),

- ottaa huomioon työjärjestyksensä 58 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja budjettivaliokunnan lausunnon (A4-0056/99);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.